ming030890/wiki-yue-high-quality huggingface dataset:
龍翔道

龍翔道係香港新九龍一條主幹公路，亦係7號幹線嘅一部份，屬東西走向，全線3線雙程，連接呈祥道同觀塘道。
九龍巴士62X線

九龍巴士62X線係香港一條來往兆康站（南）同埋鯉魚門邨嘅巴士線，經屯門公路、龍翔道、觀塘道、鯉魚門道。
巴士62X線路線圖同埋停站位置
九龍十三鄉

九龍十三鄉，減筆十三鄉，係舊時香港新九龍東面十三個鄉村嘅統稱，隨住1960年代開始政府大規模發展新九龍而慢慢咁消失。
夸美吳古瑪

夸美·吳古瑪（法文：Kwame Nkrumah，阿根話（英文：Akan language）：Kwame Nkrumah聽，1909年9月21號—1972年4月27號）係加納政治人，曾經做英屬黃金海岸（加納前身）首相，領導加納獨立後做加納總統。
經過十二年喺外國追求高等教育、發展佢嘅政治哲學，同埋同其他海外泛非主義者組織，恩克魯瑪返返嚟黃金海岸，開始佢嘅政治生涯，主張民族獨立。 佢成立咗人民公約黨，透過空前吸引大眾選民嘅支持，迅速取得成功。 佢喺1952年成為首相，當加納喺1957年脫離英國獨立時，繼續擔任呢個職位。1960年，加納人通過咗新憲法，並喺選咗恩克魯瑪做總統。
佢嘅政府主要係社會主義同民族主義。佢資助國內工業同能源項目，建立咗強大嘅國家教育制度，並推廣泛非主義文化。 喺恩克魯瑪政府統治下，加納喺去殖民化時期，喺非洲國際關係中扮演咗領導角色。
喺多次未遂嘅暗殺行動同日益惡化嘅本地經濟狀況夾擊之下，恩克魯瑪嘅政府喺1960年代變得威權主義，佢鎮壓政治反對派，並進行咗唔公平同自由嘅選舉。 1964年，加納通過咗憲法修正案，變成一黨制國家，恩克魯瑪成為國家同政黨嘅終身總統。 佢仲建立咗個人崇拜，成立咗意識形態學院，並自稱“Osagyefo博士”。 恩克魯瑪喺1966年俾國家解放委員會嘅政變推翻，之後加納嘅經濟喺委員會嘅監督下被私有化。 恩克魯瑪之後喺幾內亞度過餘生，並獲得名譽聯合總統嘅頭銜。

英屬黃金海岸
恩克魯瑪喺1909年9月21號星期二出世，喺英屬黃金海岸（而家嘅加納）嘅恩克羅福爾出世。 恩克羅福爾係恩則馬人地區嘅一條小村，喺黃金海岸嘅西南部，貼近法國殖民地象牙海岸嘅邊界。佢老豆冇同家人住，喺哈夫阿西尼做金匠，直到過身為止。 喀麥隆恩克魯瑪由佢阿媽同大家庭撫養大，佢哋傳統上住埋一齊，經常有啲親戚嚟探訪。 佢喺村入面、叢林同附近嘅海邊度過咗無憂無慮嘅童年。
喺佢喺美國讀書嘅年頭，佢叫做Francis Nwia Kofi Nkrumah，Kofi係星期五出世嘅男仔嘅名。 佢後嚟喺1945年喺英國改名做喀麥隆恩克魯瑪，鍾意用「喀麥隆」呢個名。 據Ebenezer Obiri Addo研究呢位未來嘅總統，「恩克魯瑪」呢個名傳統上係畀第九個仔，顯示喀麥隆可能係佢老豆幾個老婆入面第九個仔。
佢老豆，Opanyin Kofi Nwiana Ngolomah，嚟自恩克羅福爾，喺而家叫做Ellembele嘅恩則馬東，屬於阿坎族嘅Asona氏族。 資料顯示，Ngolomah住喺塔誇恩蘇埃姆市政區，做金匠生意。
Ngolomah因為佢喺傳統問題同家庭事務上嘅明智建議而受人尊重。佢喺1927年過身。
喀麥隆係佢阿媽嘅獨生仔。 佢阿媽送佢去哈夫阿西尼一間天主教傳教開辦嘅小學讀書，佢喺度表現得好叻。
蕭崗站

蕭崗站（粵拼：siu1 gong1 zaam6；英文：Xiao-gang Station），規劃嗌過江夏站（gong1 haa6*2 zaam6），係廣州地鐵2號綫嘅車站，2010年9月25號開放，位置喺白雲區白雲新城，黃石東路南邊；雲城西路東邊；雲城東路西邊；隔籬有條蕭崗涌響度。

站廳
呢個站同2號綫三元里站以北啲站點都唔一樣（除咗嘉禾望崗站），因為站廳同月台都喺唔同一層樓，所以冇分到兩個站廳嘅車站。而收費區喺站廳嘅南邊同東北邊嘅位，四周圍俾人行通道同車站嘅商舖圍住嗮，而收費區入面有好多座扶手電梯同專用𨋢往返月台嗰邊。
站廳全景（喺2015年3月18號影）

月台
呢個站有一個島式月台同一個側式月台，喺舊白雲機場中軸線嘅地底。
蕭崗站嘅月台全景（呢啲月台全景講嘅都喺同一層樓。）註：呢兩張相都喺2015年2月13號影。其中上面嗰張係備用月台，下面嗰張係行嘉禾望崗嗰邊。
月台嘅設計比較特別。其中去嘉禾望崗站嗰邊嘅月台係冇柱；而去廣州南站嗰邊就有柱。而呢個站去廣州南站嗰邊嘅列車同三元里以北嘅站點開門方向都唔一樣，佢開嘅係左邊門。但係去廣州南站嗰邊嘅月台，其中東邊嘅車站標記牌係乜都冇寫嘅。

商舖同自助服務
呢個站入面得好少商舖響度嘅同時，甚至凈係得一部自動販賣機嘅自助服務。而商舖方面，有麵包檔同便利舖響度，不過凈係得B出入口附近有1間，而凈低嗰啲都喺D1出入口附近。
商舖
7-Eleven
美心西餅
日閱堂

出入口
蕭崗站冚唪唥嘅出入口A出入口（晚黑嗰時）A出入口（晚黑嗰時） B出入口（天光無耐）B出入口（天光無耐） C出入口（影嗰時未開通）C出入口（影嗰時未開通）
呢個站一共有3個出入口，分別係A、B、C。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺1988年嘅「十字綫網」規劃入面，雖然話出現咗2號綫嘅樣，但嗰時係嗌「江夏站」，佢規劃話係2號綫北邊嘅總站，車站嘅位就喺而家江夏牌坊嗰度。不過到咗1997年嘅《廣州市城市快速軌道交通線網規劃研究（最終報告）》入面將規劃緊嘅2號綫延長咗，去到新國際機場嗰頭，路線就稍微冇乜點變，而呢個站就變成中途站。但係到咗2002年，2號綫就改咗行舊嘅白雲機場（而家係白雲新城）入面，同時呢個站嘅站位就移咗入去白雲新城，就喺而家雲城東路嘅涌邊嗰頭整咗個站，重改咗名嗌「蕭崗站」。嗰時要等白雲機場搬走咗先至可以起。

工程
内文：白雲新城同廣州白雲國際機場 (1933—2004)
由於舊嘅白雲機場喺2004年就搬走咗，而白雲新城就喺2007年先至搞掂嗮。而2號綫嘅北延段經過政府批准，終於喺2008年正式開始逳手起，呢個站喺2010年2月份封頂。

英文站名
蕭崗站嘅中英文站名
睇埋：中華人民共和國國家通用語言文字法同施氏食獅史
因為以前嘅廣州地鐵2號線嘅曉港站（依家係8號線嘅車站）嘅英文都係一樣嘅，因為按照1977年用嘅中華人民共和國國家通用語言文字法入面講到，話喺中國大陸境內嘅畀出讀音方面，係唔可以用除咗普通話之外嘅拼音。結果搞出咗兩個站都係叫「Xiaogang Station」，為咗區分清楚邊個係「蕭崗站」、邊個係「曉港站」，先至將英文名定爲「Xiao-gang Station」。

開通
舊時嘅D1出入口。2號綫北延段開通後無耐又閂返。直到2016年4月11號又重新開放。
内文：廣州地鐵2號綫
喺2010年9月25號，呢個站喺舊嘅2號綫一分為二之後，就開咗呢個站。而家佢係地鐵2號綫嘅中途站。

出入口
車站開通初期凈得A、B兩個出入口，後來又開埋D1出入口，但無耐又閂返，因為呢個出入口四圍都係雜草重生地方，加上附近又搞緊施工，搞到冇乜人出入，雖然嗰時嘅出入口指引話去到白雲國際會議中心，但係白雲文化廣場站嗰度去重近。直到2016年4月11號，D1出入口改名做C出入口而開通，但隔籬個樓盤而家重喺度執緊手尾，加上離大路又幾遠下，所以而家基本係拍烏蠅。

利用狀況
由於舊嘅白雲機場喺2004年搬走咗之後，2007年新開始搞嘅白雲新城，其中北邊大部分嘅地皮都重未搞到有效嘅開發，而呢個站（包括埋3個出入口，即使係未開通嘅D出入口都係）附近都係啲荒地。而車站東北邊1500米就係廣東外語外貿大學同埋白雲山風景區西門，西邊幾百米就係黃石路嗰帶嘅住宅區同城中村。北邊就喺已經清拆晒嘅安華裝飾城，南邊重有喺度起緊嘅樓盤。而呢個站凈係開咗東邊嘅出入口，所以平時都係喺廣外讀書嘅學生、喺呢度冇幾遠嘅居民同埋極少數去白雲山西門嘅遊客嚟坐車。但係呢個站距離人口密集區比較遠，所以去蕭崗站坐車嘅人必須搭其它交通工具或行路先到地鐵站，搞到有部分居民揀搭巴士。由於呢個站喺笪空地入面，加上有啲地區重係建築工地，所以好難搵得到呢個站嘅出入口，結果導致呢個站得好少人嚟坐車。
宜家呢個站附近嘅在建樓盤已經基本起咗，出入口旁邊開咗一條新馬路同埋起好路燈，方便乘客出入呢個車站。所以宜家喺早晚高峰已經多咗好多人嚟呢個站坐車嘅，但係其餘時間重係冇乜人坐車。
張戀歌

張戀歌 （粵拼：zoeng1 lyun2 go1；英文：Love song；1988年12月21號—）係中國大陸女歌手。

經歷
2015年，佢唱咗網路劇《會痛的17歲》主題曲《夢有多遠》。2015年12月15號，佢參加芒果TV《我是歌手 誰來踢館》。
朱天

朱天（Justin Chu），原名朱天奇，係香港男演員，而家屬英皇娛樂旗下藝人，參與過唔少電影演出。
阿拉斯加州

阿拉斯加州（英文：Alaska）係美國嘅聯邦州，亦係北美洲最西北嘅聯邦州。州嘅東面同加拿大嘅英屬哥倫比亞省同育空地區相鄰，最西端係阿圖島，同俄羅斯喺白令海峽以西有海上邊界。以北有楚科奇海同波弗特海，係北冰洋最南嘅部分。太平洋喺州嘅南面同西南面。呢個州係美國最大嘅州，亦係世界第7大政區。另外，阿拉斯加州係人口第3少同最稀疏嘅州份。不過阿拉斯加都係北美洲北緯60度線以北人口最多嘅領土，人口（根據2015年美國人口普查局調查有738,432人）比加拿大北部同格陵蘭嘅加埋重要多四倍有淨。阿拉斯加州有接近一半嘅人口都住喺安克拉治都會區。阿拉斯加州經濟係由漁業、天然氣同石油工業壟斷，呢個州有好多呢類嘅資源。軍事基地同旅遊業都貢獻咗一部分嘅經濟。
美國喺1867年3月30號用咗720萬美金從俄羅斯帝國買咗阿拉斯加，大約係每平方公里4.74美金。買咗之後經過好多次行政易手，喺1912年5月11號成為咗建制領地。呢個州喺1959年1月3號加入美國，成為第49個州。

沿革
西元1741年羅宋人域圖士白令踏足此地後，亞拉士加隨即歸屬羅宋帝國。而去到西元1867年，呢笪地皮轉手買畀花旗，1912年升班做花旗屬地，1959年坐正，卒之入冊花旗行省之一。

與地
亞拉斯加有三分一位處北極圈內，三面環海，對上係北極海，西便係白令海，南便就係太平洋。而東便見到同加拿大棱住。南便對入係成個海皮都係山，僅餘平地全年結冰，凍到騰騰震。中部大高峰位列北美至高（20,321英呎）。北方東向西係布魯克斯嶺（英文：Brooks Range），而中間有條育空河貫穿全省。

繙譯
花旗國行省無官府改定嘅中文名，繙譯全憑各大報章雜誌師爺智慧。
言語障礙

言語障礙係一種病，係小童講話啲發音有問題。發嚟發去都發唔到嗰個發音，或者講話慢。
交換子

喺代數入面，交換子（英文：commutator）可以用嚟量度一個二元運算有幾咁「唔交換」，喺羣論同環論入面嘅交換子定義係唔同嘅。喺羣論入面，設g同h係羣G入面嘅元素，佢哋嘅交換子定義係g−1 h−1 gh，符號上會寫做 [g, h]。呢個元表等於羣嘅單位元若且唯若g同h兩個元素「交換」，即係gh = hg。喺環論入面，設a同b係環R入面嘅元表，佢哋嘅交換子定義係ab - ba，符號上都係寫做[a, b]。同樣，呢個元素等於環入面嘅0若且唯若a同b兩個元素「交換」，即係ab = ba。
巾幗梟雄之諜血長天

《巾幗梟雄之諜血長天》（英文：No Reserve）係香港電視廣播有限公司以高清技術製作民初恩仇電視劇，全劇共30集，由黎耀祥、胡杏兒、蕭正楠同馬賽等人主演，監製李添勝。套劇係《巾幗梟雄》同《巾幗梟雄之義海豪情》嘅姊妹劇，亦係2013無綫節目巡禮劇集之一。

軼事
此劇係首部以中國共產黨為主線作題材。
此劇係胡杏兒同馬賽無綫告別作。
此劇係招石文遺作。
此劇「劉天」一角原定由關菁飾演，因身體問題而辭演，改由楊瑞麟飾演。
此劇係TVB 2013節目巡禮之一。
此劇用多位女角「灑鹽花（賣弄色情）」性感演出作招徠，包括胡杏兒、馬賽、陳自瑤同馬蹄露。

記事
2013年2月20號：此劇於12:30在將軍澳電視廣播城一廠灰位舉行試造型記者會。
2013年4月8號：此劇於15:00在將軍澳電視廣播城十二廠舉行開鏡拜神。
2015年12月27號：此劇有傳俾無綫高級總裁李寶安話「拍得太差」，被無限期雪藏。
2016年9月28號：此劇於13:00在將軍澳唐德街3號香港九龍東皇冠假日酒店1樓宴會廳3舉行「解禁饗天下」宣傳活動。胡杏兒缺席
2017年1月7號：由於直播《2016年度勁歌金曲頒獎典禮》，此劇暫停播映一次。

唔符合史實嘅劇情
劇中溥儀提到清兵入關中國皇帝為「太祖皇帝」（清太祖，愛新覺羅努爾哈赤），但其實係1644年清世祖順治皇帝（順治元年）入關，當時清太祖死咗有18年，只係滿清後人追封。
劇中圍繞中日同各方勢力爭奪清朝40噸黃金寶藏秘密開展。滿州國皇帝溥儀臨危交託秦公公有關寶藏秘密，指出歷代先帝用國庫充盈為由唔動用寶藏。真實歷史係清朝自道光二十三年南京條約起到光緒二十七年辛丑和約止，四代皇帝所簽訂不平等條約中賠款估計已高達13.75億兩銀元。但劇組都冇着墨或交待過。
劇中東江游擊隊用咗未來嘅武器，包括二戰時期德軍P38，P08，同蘇共1961年制RPG-7 肩托式火箭推進反坦克榴彈砲。
如同前作《巾幗梟雄之義海豪情》，本劇刻意隱去中華民國國旗。不過國民政府一方建築物就擺有孫文畫像同青天白日旗。此外，劇中對白亦從未直接提起「共產黨」同「國民政府」，只出現一啲國共雙方專用字眼，例如共產黨一方「政委」、「指導員」、「主席」、「同志」；國民政府一方「中統」、「委員」、「委員長」等。
除溥儀同川島芳子之外，劇中其他前清角色都係老作；亦無記載話法國人有扶清意圖，只有越南親法政權。
劇中金韞凌思想傾向孫中山國民革命。當佢喺密室由索多隆得知自己係格格同身處廣州，提到孫中山同瞿秋白（共產黨早期最高領導人）曾經共同發動廣州起義，係純粹老作。喺1910年[[庚戌新軍起義]同,1911年黃花崗起義，瞿秋白得12歲人重讀緊常州府中學堂，冇可能同孫中山或同盟會共同策劃起義。
劇情指法國人因為法國本土正被納粹德國攻打（1939年至1940年期間），無暇自顧而主動撤出廣州法租界。史實係直到1943年法國維希政府先將租界移交汪精衛政權。
劇中出現皇家香港天文台為「颱風辛巳」懸掛九號風球情節（呢幕只有30集myTV SUPER版出現，26集電視版被刪走）。「辛巳」即1941年，雖然當年香港確有兩次懸掛九號風球紀錄，但颱風警示方式都同而家有差異；而且當時世界重未有為熱帶氣旋命名嘅習慣，更冇可能用嗰年干支去命名一個吹襲緊嘅颱風。
劇中川島芳子下場係被宋學儒派人用炸彈炸死。史實係1947年10月22號喺北平河北高等法院以漢奸罪判死。
劇中一眾復清分子竟然自滿洲國成立（1933年）多年後重未歸附滿洲國。

首播時段
由於劇集涉及強姦同虐打等暴力及血腥情節，無綫電視將相關鏡頭刪減至26集，而主題曲部分鏡頭都刪剪過，先至喺翡翠台播出。足本30集只喺myTV SUPER推出。
曾琸庭

曾琸庭（Alice Tsang，2002年4月25號—），原名曾焯鋌，係香港女歌手兼舞蹈員，2022年HOY TV選秀節目《就是青春》第4名。

生平
曾琸庭喺香港出生世，喺上水東華三院甲寅年總理中學（中文：東華三院甲寅年總理中學）畢業，而家喺香港理工大學測量系讀書。佢原本打算去澳洲讀物理治療課程，但當時為咗參加《就是青春》而無讀。
鄭淑賢

鄭淑賢（Celine Cheung，5月8號—）係香港女藝人，2022年第32期無綫電視藝員訓練班學員，畢業後加入無綫電視。
張天妮

張天妮（Tinnie Cheung，8月25號—）係香港女藝人，2022年第32期無綫電視藝員訓練班學員，畢業後加入無綫電視。
吳文懿

吳文懿（Kate Ng，8月22號—）係香港女藝人，2022年第32期無綫電視藝員訓練班學員，畢業後加入無綫電視。
梁荺苓

梁荺苓（Winter Leung，2003年5月19號—）係香港女藝人，2022年第32期無綫電視藝員訓練班學員，畢業後加入無綫電視。
李海銅

李海銅（英文：Li Hoi Tung，1997年10月28號—）係香港女演員，2023年喺第32期無綫電視藝員訓練班畢業後幫無綫電視拍電視劇。

簡歷
李海銅喺香港出世，喺香港理工大學畢業。2021年佢有份參與ViuTV 5週年特備單元劇《YOLO的練習曲》做虛構女團「YOLO」成員成員到2023年佢參加第32期無綫電視藝員訓練班，，係嗰期訓練班嘅「班花」稱，畢業後簽約做無綫電視藝員，獲得一啲演出機會。

演出
呢個表唔完整，歡迎加料。
洪曼芹

洪曼芹（英文：Josephine Hung，12月9號—）係香港無綫電視女藝員，出身自2022年第32期無綫電視藝員訓練班，之後主要拍電視劇。

簡歷
洪曼芹中學畢業，入行前做文員。佢2022年本嚟同時報名參選香港小姐競選同無綫電視藝員訓練班，結果前者入唔到圍而後者就被取錄。
宋皇臺站

宋皇臺站係香港港鐵屯馬綫車站，喺馬頭涌同珓杯石之間，喺2021年6月27號正式啟用。
宋皇臺站起緊嗰陣本嚟叫「土瓜灣站」，但個站根本就唔近土瓜灣中心地帶，所以最後就用附近嘅宋皇臺改名做宋皇臺站。
絲襪

絲襪係尼龍長襪，舊時用絲做，專係女人着，多數係肉色，黑色都唔少。
維基同享有多媒體嘅嘢：Nylon stockings
長襪

長襪（Stockings）係襪嘅類型，泛指各種至少長到去膝頭左右嘅襪。用尼龍做嘅絲襪就係典型嘅長襪。而棉質嘅長襪亦算普遍。
維基同享有多媒體嘅嘢：Stockings
黃詩雅

黃詩雅（Feurdean Lucia Maria，10月15號—）係香港女藝人，有羅馬尼亞血統，2022年第32期無綫電視藝員訓練班學員，畢業後加入無綫電視，係少有經藝訓班出身嘅非華裔無綫電視藝員。佢喺2024年電視劇《飛常日誌》飾演菲傭Sofi而獲觀眾留意。

演出
呢個表唔完整，歡迎加料。
2012年埃及總統選舉

第11屆埃及總統選舉係選埃及總統嘅一場選舉。第一輪投票喺2012年5月23號至5月24號舉行，由於第一輪投票冇人攞到過半數，第二輪投票會喺6月16號至6月17號舉行。

選舉規則
2012年1月30日，本次選舉規則正式發布，規定候選人必須係埃及出生嘅埃及公民，佢父母都必須係埃及公民；不得具有雙重國籍，佢嘅配偶唔可以係外國人；要獲得提名資格，須至少得到30名國會議員或30,000名有投票資格嘅選民支持。
候選人由3月10號起開始登記報名，報名截止日期係4月8日下午2點。

第一輪投票
穆斯林兄弟會嘅莫西同埋前總理Ahmed Shafik分別以24.78%同埋23.66%得票率進入第二輪投票。

第二輪投票
呢版要更新，以反映最新情況。加完料之後唔該拎走個模。

發展
2013年7月，民選嘅莫西政權被推翻。
2018年埃及總統選舉

第13屆埃及總統選舉響2018年3月26到28號舉行，如果冇人攞到過半數選票贏出，就要響四月尾舉行第二輪投票。

背景
2013年，塞西發動軍事政變，將前總統穆爾西趕落台，第二年重新舉行大選，但係禁止穆爾西所屬嘅穆斯林兄弟會嘅成員參選，最後塞西響大選入面攞到九成以上選票贏出，外界預料塞西會輕鬆連任。
2018年3月26號，響反對派號召杯葛選舉下，今次大選投票率成為關注焦點，當局希望藉住高投票率增加塞西贏出嘅代表性。

塞西
2018年1月19號，塞西透過電視公布參選總統消息，又講自己任內嘅政績，包括經濟有初期復蘇，佢承諾三月嘅總統選舉係會自由同透明，所有人都有公平參選嘅機會。

安南
2018年1月20號，武裝部隊前參謀長安南響個人社交網站宣布參選，強調要從錯誤嘅政策入面將埃及拯救出來，佢又呼籲民間同軍方所有機構要響大選入面保持中立。

明日黨
塞西嘅唯一對手係明日黨話事人穆薩，但係冇咩人識。

選前
埃及過去幾年政局持續動盪，經濟唔掂，有選民認為同美國結盟嘅塞西可以穩定國家，相信塞西可以順利贏到第二個四年任期，雖然塞西早前講明冇諗住響下屆選舉再逐競連任，但有關注組織質疑塞西可能會運用影響力推動修憲，放寬憲法入面嘅總統任期限制。
黑太陽731

《黑太陽731》係套香港電影。

故事
日本侵略大陸時，731部隊做咗大把邋遢嘢，殺人當玩，虐待俘虜嚟做實驗，去發明生物同埋化學武器。

雜項
除咗有大把假嘅害人鏡頭，重有真嘅虐殺動物大特寫。拍戲時，甚至用到真嘅人屍。
呢齣戲有三套續集：《黑太陽731續集之殺人工廠》、《黑太陽731完結篇：死亡列車》同埋《黑太陽：南京大屠殺》。
MP5衝鋒槍

MP5係由德國軍火商黑克勒-科赫設計嘅一種衝鋒槍，獲多國軍警採用。

概述
MP5係以滾輪延遲反沖式槍機操作嘅G3自動步槍做雛型，佢用嘅彈藥係9毫米魯格彈，標準載彈量係30 飛，射擊模式包括連發、單發、兩或三連發。呢款槍喺德國漢莎航空公司航班181劫機事件之後開始受到重視，從此之後開始俾多個國家嘅特警同特種部隊採用。MP5嘅最大賣點係準繩度同可靠性高、後座力低同威力適中。但係佢亦都有唔少缺點，例如：結構複雜，容易卡彈同成本高等等。另外，因為用咗9毫米魯格彈嘅緣故所以令MP5打唔穿避彈衣，加上射程唔遠（有效射程得200米），令佢好難打中遠距離嘅目標。
賽義夫卡達菲

賽義夫·伊斯拉姆·穆阿邁爾·卡達菲（阿拉伯文：سيف الإسلام معمر القذافي‎‎，1972年6月25號—）係利比亞領導人卡達菲第二任老婆所生嘅第一胎，排行第二。畀人認為係卡達菲嘅接班人。
佢係一位工程師、政治人，去過瑞士、奧地利、英國等國留學，識講英文、德文同法文。
喺2011年利比亞內戰入面，佢一直扮演重要角色，重率領卡達菲嘅支持者打擊反對派。2011年8月21號，利比亞國民解放軍聲稱佢已經畀人拉咗，但係兩日之後嘅朝頭早，佢出面向西方記者表示自己行動自由，冇畀人拉到。
石硤尾街

石硤尾街（英文：Shek Kip Mei Street），係香港九龍石硤尾去深水埗嘅一條馬路，由窩仔街開始，去到醫局街同界限街交界。
賽義夫阿剌伯卡達菲

賽義夫·阿剌伯·卡達菲（阿拉伯文：سيف العرب القذافي‎‎；1982年7月21號—2011年4月30號）係卡達菲冇咁知名嘅一個仔，排第六。
賽義夫喺利比亞首都的黎波里出世。根據利比亞當局話，賽義夫喺2011年4月30號同卡達菲三個孫因為住嗰度受到北大西洋公約組織聯軍空襲而死咗，得年29歲。
佐治·韋亞

2017年，佐治·韋亞再度參選利比利亞總統，結果順利當選，2018年1月22號上任。2023年佢競逐連任，響第二輪投票輸咗畀約瑟夫·博阿凱。
約翰遜瑟利夫

埃倫 約翰遜 瑟利夫（Ellen Johnson Sirleaf，1938年10月29號—）係利比利亞第24任總統。
約翰遜 瑟利夫喺2005年利比利亞總統選舉入面贏咗，成為第一位同埋家下唯一一位非洲民選女元首。2006年1月16號，約翰遜 瑟利夫宣誓就任總統。
2011年，約翰遜 瑟利夫攞到諾貝爾和平獎。
撞車

撞車，又叫車禍，係指一架車撞埋去其他車、人或者其他嘢嘅意外。

炒車
有好多人確信嘅消息突然間被證實唔啱嘅引申意思。
維基同享有多媒體嘅嘢：Road accidents
莫斯科魚雷

莫斯科魚雷（英文：FC Torpedo Moscow），係俄羅斯莫斯科嘅一間職業足球球會，依家踢緊俄羅斯甲組足球聯賽。
阿士東維拉

阿士東維拉（Aston Villa Football Club）係英格蘭一間足球會，位於英格蘭中部嘅伯明翰。佢喺1874年創立，係1888年甲組聯賽（英格蘭第一個足球聯賽）同埋1992年英超聯第一屆賽事嘅球隊。佢而家打緊英超，主場係伯明翰維拉公園球場。

簡介
以前阿士東維拉喺甲組嗰陣，贏過七個聯賽冠軍，同埋七個足總盃。英超成立之後，維拉成日都排頭幾位，甚至排過榜首，只係佢嘅表現冇咁穩定。踏入2010年代維拉經常為護級而戰，而2015年至2016年英格蘭超級足球聯賽自第一輪贏咗之後19場未贏過，最後喺第34輪作客輸畀曼聯之後，宣佈護級失敗，歷嚟首次自英超降班。
2019年喺升班附加賽決賽以2-1擊敗打比郡，重返英超比賽。
般尼茅夫足球會

般利茅夫足球會（英文：A.F.C. Bournemouth）係英格蘭超級足球聯賽嘅球隊之一，喺英格蘭般尼茅夫，喺1899年成立。般利茅夫歷史上大部分時間都係踢第三、第四級別聯賽，2015至16年球季第一次打入英超，係球會首次踢頂級聯賽，踢咗五季之後降班。
賓福特足球會

賓福特足球會（英文：Brentford F.C.）係位於英格蘭倫敦西南部大倫敦外圍自治市豪士羅嘅賓福特嘅職業足球會，而家打緊英超。喺1889年成立，綽號「蜜蜂」（Bees）或「紅白軍」（The red and white army），主場球場係賓福特社區球場（Brentford Community Stadium）。

乙組聯賽 冠軍
1
1934/35年。

丙組聯賽 冠軍
1
1991/92年。

南區丙組聯賽 冠軍
1
1932/33年。

乙組〈IV〉聯賽 冠軍
1
2008/09年。

丙組〈IV〉聯賽 冠軍
1
1998/99年。

丁組聯賽 冠軍
1
1962/63年。

聯賽錦標 亞軍
3
1984/85年、2000/01年、2010/11年。
白禮頓足球會

白禮頓足球會（英文：Brighton & Hove Albion F.C.）係英格蘭超級足球聯賽嘅球隊之一，喺英格蘭白禮頓，喺1901年成立，2017至18年球季第一次打入英超。
水晶宮足球會

水晶宮足球會（英文：Crystal Palace Football Club）係英格蘭超級足球聯賽嘅球隊之一，喺英格蘭倫敦，喺1905年成立。
葉士域治足球會

葉士域治足球會（英文：Ipswich Town Football Club）係一間英格蘭足球會，喺英國修福郡嘅葉士域治，1878年成立，踢英格蘭超級足球聯賽。
曼聯

曼徹斯特聯隊（英文：Manchester United Football Club，簡稱曼聯，紐交所：MANU）係英倫曼徹斯特嘅足球會。

簡介
曼聯喺1878年創會於，起初由一班鐵路工人組成，原名紐頓希夫鐵路會（Newton Heath L&Y Railway F.C.），後來球會窮到一度將近破產，好得金主亨利戴維斯（John Henry Davies）力挽狂欄渡過難關。1902年正式改名為曼車士打聯會。
1910年，曼聯入主奧脫福球場（The Old Trafford Stadium）。經多番改建後，今時今日坐得入超過76,000位觀衆，論其呎碼計，算得係英倫數一數二。
曼聯創會至今歷經好多逆境，其中就有1958年2月6號慕尼黑空難。當其時新紥球星鄧肯‧愛華士（Duncan Edwards）連同其他6名球員全數罹難，重創球會士氣。領隊麥‧畢士比爵士（Sir Matt Busby）重傷好返後用十年時間重建球會。喺1968年，曼聯喺歐洲冠軍球會盃決賽4比1擊敗有葡萄牙球王尤西比奧（Eusébio da Silva Ferreira）在陣嘅賓菲加，得到球會史上第一座歐洲冠軍球會盃冠軍獎盃。
1970年，畢士比爵士退休，曼聯成績下滑，跌入谷底。1974/75球季，曼聯喺當屆最後一場聯賽輸畀同城死敵曼城，射入致勝入球嘅正正係曼聯前三劍俠之一嘅丹尼斯‧羅（Dennis Law）。曼聯宣佈降班次一級聯賽，呢次亦係曼聯目前為止唯一一次降班。次年曼聯重返甲組，但往後十年成績唔算出色。
喺1986年，費格遜（Alex Ferguson）由蘇格蘭嚟到奧脫福開始執掌曼聯，期間為曼聯培育咗一眾世界級嘅球星，打造出唔少嘅夢幻組合，幫球隊創出眾多驕人嘅紀錄，包括成就「三冠王」，可以話喺足壇及喺球迷嘅心目中，費格遜都舉足輕重。
1992年英格蘭超級足球聯賽（簡稱「英超」）成立以來，曼聯總共贏過十三屆冠軍，而且經常擠身成為歐洲頂級盃賽嘅角逐球隊，喺最高級別嘅歐洲聯賽冠軍盃（簡稱「歐聯」或「歐冠」）入面，歐洲國家嘅頂級聯賽勁旅要爭奪歐洲足壇霸主嘅殊榮，而曼聯就喺1998-1999年及2007-2008年兩個球季成功奪得呢個歐洲霸主嘅寶座；因為咁多驕人嘅戰績，曼聯成為世界上最受歡迎嘅足球隊之一，而又因為擁有眾多球迷嘅愛戴同支持，曼聯亦成為世界上每年最高收入嘅豪門球隊之一。
曼聯喺2000年加入G-14做咗創始成員。

英格蘭頂級聯賽
曼聯成立以來，總共攞過 20 次英格蘭頂級聯賽嘅冠軍，係咁多支球隊之中最多嘅。
賽季：1907年-1908年、1910年-1911年、1951年-1952年、1955年-1956年、1956年-1957年、1964年-1965年、1966年-1967年、1992年-1993年、1993年-1994年、1995年-1996年、1996年-1997年、1998年-1999年、1999年-2000年、2000年-2001年、2002年-2003年、2006年-2007年、2007年-2008年、2008年-2009年、2010年-2011年、2012年-2013年

英格蘭足總盃
曼聯攞過 13 次嘅英格蘭足總盃冠軍。
賽季：1908年-1909年、1947年-1948年、1962年-1963年、1976年-1977年、1982年-1983年、1984年-1985年、1989年-1990年、1993年-1994年、1995年-1996年、1998年-1999年、2003年-2004年、2015年-2016年、2023年-2024年

英格蘭聯賽盃
曼聯攞過 6 次英格蘭聯賽盃冠軍。
賽季：1991年-1992年、2005年-2006年、2008年-2009年、2009年-2010年、2016年-2017年、2022年-2023年

歐洲盃
曼聯喺歐洲嘅足球壇上都有表現，攞過
3 次歐洲冠軍球會盃／歐洲聯賽冠軍盃：1967年-1968年、1998年-1999年、2007年-2008年；
1 次歐洲盃賽冠軍盃，賽季：1990年-1991年；
1 次歐洲超霸盃，賽季：1991年。
1 次歐霸盃，賽季：2016年-2017年。

代表性球員
曼聯自創會以來，一直都有好多出色嘅球員出現，有啲甚至成為會內嘅代表人物。
「紅魔三劍俠」
數曼聯經典，特別要講嘅喺1962年打後叱吒足壇嘅「紅魔三俠」，佢哋三個分別係：卜比查爾頓（Bobby Charlton）、佐治貝斯（George Best）、同埋丹尼斯羅（Denis Law），佢哋效力曼聯期間為球會得到過好多榮譽，亦都當選過歐洲足球先生，而因為佢哋嘅豐功偉績，而家喺被譽為「夢之館」嘅奧脫福球場門口外面，就豎立咗佢哋三個人嘅銅像以作曼聯嘅精神代表。
「奧脫福大帝」
另外，一位後來被球迷稱為「奧脫福大帝」嘅球員喺1992年空降奧脫福球場，佢就係法國籍嘅簡東拿（Eric Cantona）。佢由另一間英格蘭球會列斯聯（Leeds United）轉會，加盟後即刻幫曼聯奪得英超成立第一年嘅錦標，第二年重幫球會贏到聯賽錦標兼夾足總盃，帶領曼聯歷史性成為雙冠王。曼聯喺佢嘅帶領之下，共攞過4次英超冠軍。
「黑白雙煞」
黑雙煞係韋治約基（Dwright Yorke）同高爾（Andy Cole），白雙煞係舒寧咸（Teddy Sheringham）同蘇斯克查（Ole Gunnar Solskjær）。佢哋合作炮製大量精彩入波，包括喺1999年歐冠決賽最後時刻，舒靈咸同蘇斯克查各入一球令球隊成功後上封王。
「七小福」(class of 92)
及後重有曼聯青少年訓練計劃（青訓）出嚟嘅「曼聯七小福」(class of 92)，當中包括「球壇萬人迷」碧咸（David Beckham）、傑斯（Ryan Giggs）、史高斯（Paul Scholes）、加利尼維利（Gary Neville）、菲臘尼維利（Philip Neville）、畢特（Nicky Butt）、基利士比（Keith Gillespie），配合其它高質素嘅球員，為曼聯奠定英超霸主地位，喺1998-99年賽季，佢哋除咗協助球隊摘下英超冠軍及足總盃之外，重喺歐聯總決賽入面落後緊嘅最後一刻，戲劇性咁反勝德國勁旅拜仁慕尼黑而奪魁，成就咗曼聯史上首次嘅「三冠王」，成為紅魔光輝時代嘅功臣。
「C朗」
基斯坦奴朗拿度喺2003年加盟曼聯，初頭冇乜大建樹，但去到2006年就開始爆發，並喺2007-08年球季加埋為曼聯同埋自己攞到廿幾個獎。2009年佢以破紀錄嘅八千萬鎊轉會費去咗皇馬。
修咸頓足球會

修咸頓足球會（英文：Southampton Football Club）係英格蘭超級足球聯賽嘅球隊之一，1885年喺英倫修咸頓成立。
托定咸熱刺足球會

托定咸熱刺足球會（Tottenham Hotspur F.C.），通常就噉叫熱刺，坐落喺倫敦，1882年埋班。英格蘭超級足球聯賽成立以來，每屆都有打。
韋斯咸足球會

韋斯咸足球會（英文：West Ham United Football Club）係英格蘭超級足球聯賽嘅球隊之一，喺英倫倫敦韋斯咸，喺1895年成立。
陳穎妮

陳穎妮（英文：Winnie Chan，1992年10月29號—），係香港女藝人，有做演員、模特兒、主持，2020年出道。

經歷
陳穎妮喺香港城市大學商學院市場學系畢業，畢業後加入種星堂娛樂公司，投入演藝事業。2023年初離開種星堂，以自由身繼續參與廣告、電視劇、電影、MV、主持同模特兒等工作。參與作品包括網絡大電影《危夏》、電影《查無此人》、 鮮浪潮短片《邪傘》、微電影《沒人坐的梳化》、Yusobeit《不羨仙》MV（女主角）、ViuTV《人人耆望可食到》（節目主持）等。
雷濠權

雷濠權（英文：Jason Loi ，2000年2月2號—）係嚟自澳門嘅香港藝人，喺2024年2月29號正式出道，而家係樂隊ROVER鼓手同主音。

個人簡介
雷濠權自細研習爵士鼓，培養出對音樂嘅濃厚興趣，曾參與多項音樂比賽同表演，交遊廣闊，早喺小學時由好友Lugus邀請成為鼓手，聯同當時嘅結佢手CJ組成樂隊，至中學時期，樂隊增添多一位結佢手PN。後來隨著主音Justin出現，喺2013年6月1號組成澳門樂隊「石裂符」，遂展開漫長表演之旅。
2019年由音樂人梁子龍推薦，加入澳門Youtube頻道歡樂馬介休，成為幕前成員，打開綜藝節目市場。因節目遊戲內一個大懲罰 - 即場被韓國娛樂公司進行視像面試，繼而重燃佢立志成為歌手嘅夢想。
2023年隻身赴港參加ViuTV《全民造星V》，作出打鼓以外嘅演出，例如跳唱同說唱，順利躋身30強，從而喺香港電視圈嶄露頭角。
2024年正式喺香港出道，喺樂隊ROVER中兼任鼓手同主音， 隊友包括陳鎮亨、卓金樂同王希晉，同係MakerVille旗下藝人。Jason熱衷打鼓、唱歌、歌曲創作同影片製作，會喺演藝事業上作出更多新嘗試。
黃文慧

黃文慧（英文：Bonnie Wong，1950年8月30號—）係香港女演員，澳門出世，做過無綫電視、亞洲電視同香港電視網絡女藝員，代表作有電影《嚦咕嚦咕新年財》。

演出
呢個表唔完整，歡迎加料。
李凱賢

李凱賢（英文：Julius Brian Siswojo，1974年7月31號—），係香港男演員，亦係香港Hip Hop組合廿四味其中一位成員。佢本身係印尼人，11歲成家移民香港。
有訂婚傳聞但証實係流料。

演出
呢個表唔完整，歡迎加料。
阿卡德文

阿卡德文（akkadû），係兩河流域文明用嘅亞非語系閃族語言，喺前29世紀到8世紀用。
南洲站

南洲站（粵拼：naam4 zau1 zaam6；英文：Nanzhou Station），規劃嗌過南洲客運站（naam4 zau1 haak3 wan6 zaam6，Nanzhou Coach Station），係廣州地鐵2號綫同佛山地鐵1號綫（廣州叫廣佛綫）嘅轉車站，喺海珠區南洲路同東曉南路嘅交界地底。不過兩個月台嘅開放時間都唔同，其中廣州地鐵2號綫範圍喺2010年9月25號開放，而佛山地鐵1號綫範圍喺2018年12月28號開放。

樓層
呢個站一共有3層樓嘅地下區域，其中地下1樓係站廳，有票務設施，客務中心同商鋪；地下2樓係佛山地鐵1號綫月台；地下3樓係廣州地鐵2號綫月台。雖然車站冇休息室，但有廁所同母嬰室，其中廁所喺佛山地鐵1號綫月台西邊，而母嬰室喺佛山地鐵1號綫站廳西邊。

站廳
南洲站嘅站廳樣似SF Square Head系列字體嘅「7」字噉，分開咗廣州地鐵2號綫同佛山地鐵1號綫兩個站廳。其中站廳西邊屬收費區，四圍俾人行通道，商舖同出入口圍住嗮，收費區有好多部扶手電梯同樓梯、專用𨋢往返月台都得。

月台
呢個站嘅2號綫月台喺東曉南路嘅地底，而1號綫嘅月台喺南洲路嘅地底。兩個都係島式月台。而兩條線嘅月台就整咗好似個英文「L」字噉。1號綫嘅月台喺上邊，2號綫月台喺下邊。不過兩條綫嘅月台所用嘅裝修風格都唔同：其中2號綫用嘅係　焗漆牆面，而1號綫用嘅係　陶瓷牆面。
南洲站嘅月台全景佛山地鐵1號綫月台全景（行瀝滘嗰邊，喺2018年12月28號影。）廣州地鐵2號綫月台全景（行嘉禾望崗嗰邊，喺2015年3月24號影。）

商舖同自助服務
南洲站入面有便利檔、菩提子酒店等車站商舖。而自助服務方面，有自動櫃員機同可充羊城通，交水電費同交通罰錢等服務。
商舖
7-Eleven
樂盒盆栽

出入口
南洲站冚唪唥嘅出入口A出入口A出入口 B出入口B出入口 C1出入口，隔籬係海珠客運站。C1出入口，隔籬係海珠客運站。 C2出入口C2出入口 D出入口D出入口
而家南洲站有5個出入口，分別係A、B、C1、C2同D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
其實喺1988年規劃嘅舊二號綫未出現呢個站，1997年，《廣州市城市快速軌道交通線網規劃研究（最終報告）》話會將舊嘅二號綫一分為二，呢個站就變咗而家2號綫嘅車站。初期係2號綫南邊倒數第二個站，後嚟番禺撤市變區，路線一路延長到廣州南站。而1號綫經過呢個站係2003年嘅事，而且重規劃成轉車站。

工程
喺舊嘅二號綫開始喐手起嗰陣，呢個站重未起嘅。直到2007年，由於2號綫嘅南延段經過政府批准，終於喺2008年正式開始逳手起。2009年2月16號，工地附近嘅南洲路同東曉南路交界附近出現1m深嘅地陷而導致一路停工。到咗2010年1月14號，二八號延長線工程嘅南洲嗰橛先至搞掂嗮。

開通
到咗2010年9月28號嘅舊二號綫一分為二之後，呢個站同而家嘅2號綫入面，冚唪唥嘅車站一齊正式開放。

工程
雖然2009年底地鐵復工之後，作為2號綫同1號綫嘅車站因受到瀝滘站嘅拆遷問題令開通時間一拖再拖，搞到地鐵喺2015年12月28號開到燕崗就返轉頭，而呢個站重喺度等瀝滘站嘅情況而俾好多市民唔知情況而猛咁投訴。隨住瀝滘站附近啲房屋拆遷補償喺2016年4月初傾掂兼同年月10號入場施工之後，車站先至繼續動工建設，不過施工進度一直好慢，直到2017年平安夜先至加快進度。而呢個站去瀝滘嗰邊嘅右線同左線隧道先後喺2018年3月18號上晝同埋同年5月15號近正中午時段貫通。而呢個站附近嘅接觸網直到2018年9月20號先至全綫成功送電，第二日正式開始調試，同年11月12號先至三權移交。

開通
從2018年12月28號頭班車開始，因為佛山地鐵1號綫東延段凈低嗰橛正式延長到瀝滘，呢個站嘅月台範圍亦正式開放。

出入口
喺2號綫開通無耐，車站凈開咗B同C2兩個出入口，後來海珠客運站方為咗方便出外市同外省客運班車啲人，又開咗C1出入口；雖然D出入口一早起好咗，但重喺度搞緊機電安裝而冇開，直到2016年2月5號先至開放。另外，A出入口因為受到瀝滘站嘅施工進度拖延影響而一直封住，直到2018年12月28號開通1號綫範圍時先至同步開放。

利用狀況
南洲站係海珠區南洲路同東曉南路交界嘅唯一地鐵車站，喺每個禮拜一到五高峰時段，有唔少乘客喺隔籬嘅海珠客運站坐巴士或長途大巴往返廣州市同其他城市地區。而星期六、日同節假日亦有唔少乘客經本站轉車往返廣州同番禺、重有其它城市地區。

轉車須知
雖然規劃同起緊呢個站時，地鐵方有事先留低轉車條件，但地鐵方考慮到預留嘅樓梯太窄，客流會將兩者路線直接逼爆嘅問題，所以佢將樓梯改成凈畀上樓嘅單向通行。轉車方面：
廣州地鐵2號綫→佛山地鐵1號綫：
1. 行條窄樓梯嘅轉車通道上去，見到有啡色柱或牆面嘅月台就得。
2. 坐𨋢上一層樓
3. 坐扶手電梯或行樓梯上一層樓就到。
佛山地鐵1號綫→廣州地鐵2號綫：
1. 先坐扶手電梯或行樓梯或坐𨋢上到站廳，再向東行轉向北，到咗北邊嘅站廳入面再落去帶海藍色柱或牆面嘅月台就得。
2. 坐𨋢落一層樓
3. 行條窄樓梯嘅轉車通道落去就得，但千祈冇喺客流高峰期亂咁試或俾工作人員發現。
826號密西西比州州道

826號密西西比州州道（英文：Mississippi Highway 826, MS 826）係位於美國密西西比州西部嘅州級公路。呢條公路由61號美國國道羅靈福克以南開始，然後向北行，穿過農田，最終到達14號密西比州州道（英文：Mississippi Highway 14），位於羅靈福克以西。呢條公路喺1955年開始起，作為兜過羅靈福克嘅道路。喺夏基縣提議將呢條公路交由州政府進行養護之後，公路喺1957年開始被指定為州道。

簡介
826號密西西比州州道上嘅確認牌（英文：Reassurance marker）
826號密西西比州州道全段位於夏基縣。根據密西西比州交通局（英文：Mississippi Department of Transportation）喺2018年嘅數據，此公路喺終柵路（Ending Bar Road）以南嘅年平均每日交通流量（AADT）係690輛架次。呢條公路喺密西西比州法典第65-3-3條中被指定為州道。公路係密西西比州州道系統（英文：Mississippi State Highway System）嘅一部分，並由密西西比州交通局同夏基縣共同負責養護。公路嘅最高許可車輛總重量為57,650磅，共有兩條行車線，一來一回，路面鋪咗瀝青，私家車或客車限速每小時65英里，貨車或貨車拖車限速每小時55英里。
公路由羅靈福克以西南同61號美國國道及歧溪路（Fork Creek Road）嘅路口開始。公路沿途被農地圍住，然後向北行，同一條礫石路（英文：gravel road）交匯。公路接住就同通往羅靈福克南部嘅終柵路交匯。之後，公路繼續向北行，最終到達14號密西西比州州道，位於羅靈福克以西。如果沿住公路繼續向前行，會進入緬甸路（Burma Road）；呢條路係礫石路，最終會到達16號密西西比州州道（英文：Mississippi Highway 16），近洛倫岑。

歷史
公路喺1955年由夏基縣鋪設，連接61號美國國道同14號密西西比州州道，並兜過羅靈福克，以減輕羅靈福克附近嘅郊區交通流量。喺1955年3月夏基縣監理會提議之後，公路喺1957年被指定為州道。
姚瑩瑩

姚瑩瑩（Eileen Yeow，1972年1月4號—）係香港無綫電視女藝員，新加坡出世，祖籍潮州。佢1995年到香港參加無綫電視藝員訓練班做旁聽生，之後幫無綫電視拍電視劇。

政治立場
姚瑩瑩係香港親中派嘅支持者，喺香港反送中運動期間，曾經聯同曹永廉、莊思明、莊思華、李霖恩、李嘉、洗國林同埋朱庭萱等人親自前往香港警察總部支持警察，更加同謝振中、郭嘉銓、江永祥等警隊高層合照。
印尼

印尼（粵拼：jan3 nei4），國號印度尼西亞共和國（jan3 dou6 nei4 sai1 aa3 gung6 wo4 gwok3，印尼文：Republik Indonesia），係東南亞一國，喺印度洋同太平洋之間，由超過17500個島組成，係全世界最大嘅群島國，亦係世界上最多火山嘅國家。首都係雅加達，2018年人口估計有2.66億，係人口最多嘅回教國（2000年，穆斯林佔人口百分之86.1）。現任總統係普拉博沃（印尼文：Prabowo Subianto）。

歷史
17世紀初，殖民主義遍歐洲，印尼嗰時做咗荷蘭殖民地。1942年到1945年第二次世界大戰期間，印尼被日本佔領。之後要到1949年12月，印尼先至正式獨立，第一任總統係蘇加諾（Bung Sukarno）。國家獨立之後，印尼政府廢咗荷蘭人留低嘅貨幣「盾」，將「盧比」定為國家官方貨幣。
1965年印尼政治動盪期間，蘇哈托嶄露頭角。佢領導咗反共主義嘅軍事行動，然後喺軍事政變後掌握咗政權，出任第二任總統。蘇哈托喺位嘅統治以強硬手段維持，對政治異議實行鎮壓，經常對反對派進行打壓，侵犯人權，特別係喺東帝汶等地方發生嘅嚴重侵犯人權行為。蘇哈托同佢嘅家人同親信喺位期間，擅自操控國家資金，貪污行為涉及多個領域，包括政府項目、軍事採購、國有企業同外國援助項目等。1998年，由於經濟危機同國內不滿情緒增加，蘇哈托面臨廣泛嘅示威同抗議，最終被迫辭去總統職務。
1969年，西巴布亞正式成為印尼領土。
1975年，印尼佔領東帝汶。1999年東帝汶舉行獨立公投，結果大多數票支持東帝汶獨立，最終東帝汶喺2002年正式獨立。

經濟
印尼天然資源包括石油、錫、天然氣、鎳、木材、鋁土礦、銅、沃土、煤炭、金、銀。
印尼通貨叫印尼盧比（Indonesian rupiah，IDR），通稱印尼盾。至2006年，印尼最大嘅出口國係日本；最大嘅入口國就係新加坡。根據2007年嘅估計數字，印尼嘅人均生產總值大約係3400美元，失業率約百分之九點七。

文化
内文：印尼嘅文化
皮影戲係爪哇同巴厘島嘅傳統影子戲。
每個島嶼嘅宗教同文化都有佢哋嘅特色，喺日本，巴厘嘅甘美蘭等印尼音樂同舞蹈都好出名。仲有叫做皮影戲嘅影子戲同埋叫做蠟染嘅蠟染布都好有名。
因為天氣熱同濕，加上國民好鍾意認真洗衫，所以洗衣機唔係全自動嗰款，而係主要用有搓衣板嘅雙缸洗衣機。
睇埋：[[:印尼嘅禮儀（英文版）]]

飲食文化
内文：印尼菜
呢節要加長。

傳統藥
佢哋會攪埋好多唔同嘅香料同蜂蜜等嘢嚟做一種叫做「佐慕」嘅傳統藥，喺當地好普遍。

文學
内文：[[:印尼文學（英文版）]]
如果將印尼文學定義為用印尼語或者佢嘅前身馬來語寫嘅文學作品，咁可以話係喺民族主義運動時期誕生嘅。喺1908年，荷屬東印度政府成立咗一個出版局（巴萊普斯塔卡），出版印尼作家嘅作品，包括阿卜杜勒·穆伊斯嘅《崇洋媚外》（1928年）等，被認為係印尼最早嘅現代小說。
另外，印尼人用印尼語出版嘅定期刊物中，最早嘅係蒂爾托阿迪蘇約喺1907年喺萬隆出版嘅《梅丹普利亞伊》。之後，用印尼語出版嘅日報、週刊、月刊喺1925年已經有200種，到咗1938年更加超過400種。
20世紀嘅文學家有普拉姆迪亞·阿南達·圖爾，佢嘅大河小說《人間大地》（1980年）、《所有族群嘅孩子》等喺國際上都好受好評。
以下係一啲作家、詩人同文學家：
普拉姆迪亞·阿南達·圖爾
莫赫塔爾·盧比斯
海里爾·安瓦爾
塞諾·古米拉·阿吉達爾馬
古納萬·穆罕默德
Y.B.曼古維賈亞
尤迪斯蒂拉·ANM·馬薩爾迪
普圖·維賈亞
艾普·羅西迪
雅蒂·瑪麗雅蒂·維哈爾賈
睇埋：[[:馬斯特拉文學獎（英文版）]]

音樂
内文：印尼嘅音樂
睇埋：印尼嘅舞蹈
呢節要加長。

戲劇
内文：[[:印尼嘅戲劇（英文版）]]
呢節要加長。

電影
内文：[[:印尼嘅電影（英文版）]]
呢節要加長。

服飾
著傳統服飾嘅印尼男人
内文：[[:印尼嘅民族服飾（英文版）]]
呢節要加長。

建築
内文：[[:印尼嘅建築（英文版）]]
呢節要加長。
有一種叫做魯馬阿達特（英文版）嘅傳統屋企，係用地方建築風格起嘅。

世界遺產
内文：印尼嘅世界遺產
喺聯合國教科文組織嘅世界遺產名單入面，印尼有4個文化遺產同4個自然遺產。
愛國主義

愛國主義（粵拼：oi3 gwok3 zyu2 ji6*3）係種政治思想，要求一個人熱愛同效忠自己嘅祖國，凡事要以祖國嘅利益行先。
响實行專制統治嘅國家，愛國主義通常都係政權推崇嘅意識形態，用來鞏固政權。愛國主義教育係呢啲國家思想政治教育、洗腦宣傳嘅重要內容。

離岸愛國主義
2010年代前後，中國出現一種俾人叫做「離岸愛國主義」嘅現象。呢種現象指有啲中國人離開中國之後，言行非常之愛國。尤其是有啲人將自己副身家同屋企人轉移出國，逃離實行專制獨裁嘅中國，移咗民去西方國家享受自由之後，調返轉歌頌中國專制獨裁。
拆禮物日

拆禮物日（Boxing Day，粵拼：bok1 sing1 dei1）喺香港以外嘅華人地方多數叫節禮日，係英國同大多英聯邦國家同前英國殖民地響每年12月26號（聖誕第二日）慶祝嘅公眾假期。

傳統
香港人叫呢日做「拆禮物日」，係因為香港普遍習慣響呢日拆聖誕禮物，但歐美地方多數響聖誕節正日已經拆禮物。
自從新加坡喺2009年取消咗拆禮物日嘅公眾假期安排之後，香港變成全亞洲唯一一個會放節禮日嘅地方，香港政府對該日假期嘅定義係聖誕節後第一個周日。
喺加拿大，節禮日有好多地方以前係法例規定唔准開鋪做生意嘅，但係有啲鋪頭會唔理被人罰錢照開，仲減價吸引顧客，等罰錢都賺得返，所以 ｢節禮日減價｣ 變成咗一種生意綽頭，就算而今好多地方冇咗呢種法例，好多人都仍然會認為節禮日係掃平貨嘅日子，不過佢作為瘋狂購物日嘅地位已經被美國傳入嘅黑色星期五取代。

名
香港以前並冇拆禮物日拆禮物嘅傳統，反而有港裔加人曾經以為 Boxing Day 係指應該喺嗰日先拆禮物（非華人會以為 boxing 係指 ｢抌走啲禮物盒｣），所以被傳媒譯咗做節禮日，佢哋可能將節禮日拆禮物嘅做法帶返咗去香港，再演變成 ｢拆禮物日｣ 嘅名。
但係其實並冇人知 Boxing Day 個名點嚟，不過普遍認為同關心窮人有關，其中一個講法係以前有錢人會喺嗰日送一盒禮物畀自己屋企嘅工人，另一個講法係以前教會嘅捐款箱會喺嗰日開箱，然後啲錢分畀窮人。
紐約地鐵G綫

紐約地鐵G綫布碌崙—皇后區跨城（英文：Brooklyn–Queens Crosstown）係美國紐約地鐵B分部嘅一條路綫。G綫全綫以IND跨城綫運行，所以路綫標誌為淺綠色。
G綫全日喺皇后區長島市嘅法院廣場同布碌崙勤盛頓（英文：Kensington, Brooklyn）嘅教堂大道之間營運，係紐約地鐵系統入面唯一一個唔喺曼哈頓市區內運行嘅非接駁綫服務。G綫喺皇后區有兩個車站—法院廣場同第21街，兩個都喺長島市。2010年之前，G綫曾經服務過IND皇后大道綫法院廣場同森林山—第71街之間嘅路段。1939年同1940年，當時稱為GG綫嘅G綫亦曾經用而家已經拆咗嘅IND世界博覽會綫（英文：IND World's Fair Line）嚟服務1939年紐約世界博覽會（英文：1939 New York World's Fair）。GG綫喺1985年改名為現今嘅G綫，喺1976年至2009年嘅南部總站位於史美夫—第9街。
自21世紀始，G綫問題多多，遭受沿綫嘅居民投訴。呢啲問題包括同其他路綫嘅轉乘太少、缺乏直達曼克頓嘅服務、列車長度短同頻率低。自2000年代以嚟，G綫已經作出多項改進，包括喺布碌崙延長路綫同喺2013年進行嘅一次全路綫審計，確定咗G服務上嘅問題嘅解決方案。2023年，計劃對G路線進行額外改善，包括成條路綫嘅自動化。

車站一覽
紐約地鐵G綫（布碌崙—皇后區跨城）
法院廣場 （出站轉乘：） – 第21街 – 綠角大道 – 拿疏大道 – 都會大道（出站轉乘：） – 百老匯 – 夫利盛大道 – 麼圖—維利比大道 – 畢福—奴詩德蘭大道 – 卡喇臣大道 – 克林頓—華盛頓大道 – 富頓街 – 凱德—疏美漢街  – 坡根街  – 卡路街  – 史美夫—第9街  – 第4大道 （出站轉乘：） – 第7大道  – 第15街—前景公園  – 咸苗頓堡大道  – 教堂大道 註釋：並唔係所有嘅轉綫都全日提供。有關更詳細嘅信息，請參閱紐約地鐵G綫#車站一覽睇 • 論 • 改 • 歷
第一核能發電廠

第一核能發電廠（簡稱核一廠）係台灣一間核電廠，喺新北市石門區嘅核電廠，由臺灣電力公司經營。呢間核電廠係台灣第一間，屬於中華民國政府喺1970年代推動嘅十大建設之一。民航局劃定核一廠周邊2海哩係限航區R46（核能第一廠），晝夜連續限航。因為呢間廠近新北市金山區市中心，所以國際上多數嗌金山發電廠。
加拿大新民主黨

新民主黨（英文：New Democratic Party，NDP；法文：Nouveau Parti démocratique）係加拿大一個社會民主主義政黨。喺加拿大國會，佢以左翼政黨嘅姿態參政。而家嘅新民主黨領導人係駔勉誠。
曼莫亨辛格

曼莫亨辛格（1932年9月26號—2024年12月26號）係印度前總理，2004年到2014年在位，印度國民大會黨人。

簡歷
曼莫亨辛格1932年9月喺旁遮普邦一條村出世，憑優異學業成績，入咗英國劍橋大學深造，攞到經濟學位，1962年喺牛津大學完成經濟學博士課程，及後擔任財政部長。
2004年至2014年間，曼莫亨辛格連續出任兩屆總理，執政長達10年，推行經濟自由化政策，係印度經濟改革重要人物，但係後尾捲入貪污醜聞，加上經濟下滑等因素，聲望暴跌。
2024年12月26號夜晚，曼莫亨辛格喺屋企突然失去知覺，健康狀況轉差，曾即時接受心肺復蘇法急救，但唔成功，緊急送院搶救後唔夠兩個鐘頭證實死亡。
12月26號

12月26號係公曆年嘅第360日（閏年第361日），離年尾重有5日。
<< - 12月 - >>



大件事
1869年：芭蕾舞劇《唐吉訶德》喺莫斯科首次公演。
1898年：法國化學家居里同佢老婆居里夫人宣佈發現一種新嘅元素，之後命名做鐳。
1986年：香港仔避風塘四級火，燒四個鐘頭先至救熄，千幾個居民無家可歸。
1991年：蘇聯最高蘇維埃召開最後一次會議之後宣佈解散，蘇聯正式解體。
1993年：中國大陸各地舉行各種活動紀念毛澤東百歲冥壽。掀起一股毛澤東熱。
2001年：熱帶風暴畫眉（英文：Tropical Storm Vamei）形成，係2001年太平洋颱風季最後一個形成嘅風暴，亦係太平洋最近赤道形成嘅熱帶氣旋（1.4° N）。
2002年：香港賽馬馬匹精英大師第一次出戰沙田馬場一千米賽事，就已經跑第一，而且全程唔使鞭。
2003年：2003年巴姆地震（阿拉伯文：زلزال بم (2003)），最少26271死，22628傷。
2004年：印尼蘇門答臘對出嘅海底發生地震，引發海嘯，印度洋沿岸多國受災，超過29萬人死。
2004年：第4屆烏克蘭總統選舉次輪投票重新舉行，由尤先科當選。
2005年：廣州地鐵2號綫調整工程（琶洲至萬勝圍區間）（呢段現時係8號綫）、3號綫首段（廣州東站至客村）、4號綫大學城專綫（萬勝圍至新造段）開通營運。
2006年：臺灣屏東縣恆春西南方近海發生黎克特制6.7級地震，係臺灣西南外海百年以來錄得最強嘅地震，造成2死42傷，多條海底電纜因此中斷，導致東亞區內網際網絡、國際電話服務受阻。
2007年：科學家發現甲蟲嘅分枝 (lineages) 喺侏羅紀已經出現，重早過有花植物。
2009年：武廣客運專綫通車運營。
2011年：廣深港高速鐵路廣州南至深圳北段率先通車運營。
2013年：日本首相安倍晉三參拜靖國神社。
2013年：6名來自乍得嘅維持和平部隊成員喺中非共和國進行任務時死咗。
2015年：成都地鐵4號線（中文：成都地铁4号线）（非遺博覽園站至萬年場站段）開通載客運營。
2016年：中華人民共和國同聖多美普林西比喺北京簽復交公報，恢復外交關係。聖多美普林西比啱啱先至喺21號同中華民國斷交。
2017年：第51屆利比里亞總統選舉次輪投票，由韋亞當選。
2024年：以色列對也門發動新一輪空襲，目標係胡塞運動控制嘅首都薩那國際機場同多個港口，造成最少4死16傷。世界衞生組織總幹事‌譚德塞證實，當時佢同世界衞生組織、聯合國團隊正身處薩那國際機場準備上機，被轟炸嘅機場控制塔同候機室「就喺離佢哋幾米遠嘅地方」(just a few meters from where we were)。
12月27號

12月27號係公曆年嘅第361日（閏年第362日），離年尾重有4日。
<< - 12月 - >>



大件事
1831年：查理斯·達爾文搭比高號由英國嘅普里茅斯出發，開始五年嘅環球航行。
1945年：多國簽訂批准《布雷頓森林協議》，成立國際貨幣基金同埋世界銀行。
1947年：希臘政府勒令解散希臘共產黨，導致希臘內戰。
1965年：美國賣F5A自由式戰鬥機畀臺灣。
1969年：第32屆日本眾議院議員總選舉。
1970年：香港大嶼山塘福騷動，500個囚犯不滿獄警打人而脅持一個獄警。警方派出防暴隊到場，雙方對峙咗三個鐘頭先至平息。
2001年：美國正式宣佈中華人民共和國永久正常貿易關係地位。
2002年：全球最大嘅水利工程中國嘅南水北調工程動工。
2007年：2007年肯雅大選（英文：Kenyan general election, 2007）。
2008年：加沙之戰 (2008–09年)爆發。
2020年：香港屯門-赤鱲角隧道通車，屯門至赤鱲角連接路全綫通車。
京華中心

京華中心（英文：Capitol Centre）係香港銅鑼灣一棟寫字樓，喺渣甸街5-19號，高21層，1980年起好，前身係1952年開張嘅京華戲院。最初京華中心嘅發展商係華廈置業。
京華中心基座係商場，落成初期由星架坡百貨公司吉利市進駐，執笠後分拆咗嚟租，租戶包括和黃嘅旗下屈臣氏同豐澤，2010年代就先後由美國時裝舖FOREVER 21同Victoria's Secret進駐，不過都係執笠收場。
吳雅莉

吳雅莉，香港親中派人士。

政治立場
佢係香港親中派人士，不時組織華僑華人回鄉考察，又主張粵港澳大灣區融合發展。